Във връзка с постъпило уведомление вх. № ОВОС-1317/02.05.2025г. уведомление за план-програма: „Стратегия за водено от общностите местно развитие“ на „МИГ – Хисаря“ за периода 2023 - 2027г.“, с възложител **СДРУЖЕНИЕ „МИГ – ХИСАРЯ“**, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

 **І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

Заявеното от Вас попада в обхвата на чл.2, ал.2, т.3 от Наредба за условията и реда за извършване на екологична оценка на планове и програми (Наредба за ЕО) и в тази връзка следва да бъде предмет на процедура по преценяване необходимостта от извършване на екологична оценка /ЕО/.

Съгласно чл. 82, ал. 1 от ЗООС и чл. З, ал. 2, т. 1 на Наредбата по ЕО, преценката за извършване на екологична оценка се извършва едновременно с изготвянето и решението за преценяване на необходимостта от извършване на ЕО се издава преди одобряването на съответния план/програма.

**ІІ.** На територията на Община Хисаря попадат защитени зони по Натура 2000:

Защитени зони за опазване на дивите птици - BG0002010 „Язовир Пясъчник” , обявена със Заповед №РД-574/08.09.2008 г. на МОСВ (ДВ бр.85/30.09.2008 г.); BG0002054 „Средна гора”, обявена със Заповед №РД-273/30.03.2012 г. на МОСВ (ДВ бр.32/24.04.2012 г.);

Защитени зони за опазване на природните местообитания и на дивата флора и фауна - BG0000444 „Река Пясъчник” за опазване на природните местообитания и на дивата флора и фауна, обявена със Заповед № РД-41/17.01.2024 г. (ДВ, бр. 9/30.01.2024 г.) на Министъра на околната среда и водите; BG0000429 „Река Стряма” обявена със Заповед №РД-333/31.03.2021 г. на МОСВ (ДВ бр.54/29.06.2021 г.) BG0001039 „Попинци”, обявена със Заповед №РД-320/31.05.2021 г. на МОСВ (ДВ бр.52/22.06.2021г.) и BG0001389 „Средна гора”, обявена със Заповед № РД-274/31.03.2021 г. на МОСВ (ДВ бр.43/21.05.2021 г.)

На територията на Община Хисаря попадат защитени територии:

Защитена местност „Барикадите“, прекатегоризирана със Заповед №РД-332/31.03.2003 г. на МОСВ;

Защитена местност „Дъбите-Конска поляна“, обявена със Заповед №РД -4526/17.10.1975 г. на МГОПС, актуализирана със Заповед №РД-279/02.04.2012 г. на МОСВ;

Част от Защитена местност „Чивира“, обявена със Заповед №РД-326/31.03.2003 г. на МОСВ, актуализирана със Заповед №РД-934/28.12.2007 г. на МОСВ;

Защитена местност „Герена“, обявена със Заповед № РД-933/28.12.2007 г. на МОСВ.

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-1317-1/20.05.2025г.